Studieordning for

Master of Public Management

Denne studieordning er udarbejdet med hjemmel i

* Ministeriet for Uddannelse og Forskning, lovbekendtgørelse nr. 261 af 18. marts 2015 af lov om universiteter (universitetsloven)
* Ministeriet for Uddannelse og Forskning, lovbekendtgørelse nr. 578 af 1. juni 2014 af lov om erhvervsrettet grunduddannelse og videregående uddannelse (videreuddannelsessystemet) for voksne (VFV-loven)
* Ministeriet for Videnskab, Teknologi og Udvikling, bekendtgørelse nr. 1187 af 7. december 2009 om masteruddannelser ved universiteterne (masterbekendtgørelsen)
* Ministeriet for Uddannelse og Forskning, bekendtgørelse nr. 1188 af 7. december 2009 om deltidsuddannelse ved universiteterne (deltidsbekendtgørelsen), samt bekendtgørelse nr. 1533 af 16. december 2013 om ændring af bekendtgørelse om deltidsuddannelse ved universiteterne og bekendtgørelse nr. 260 af 18. marts 2015 om ændring af bekendtgørelse om deltidsuddannelse ved universiteterne.
* Ministeriet for Uddannelse og Forskning, bekendtgørelse nr. 670 af 19. juni 2014 om eksamen og censur ved universitetsuddannelser (eksamensbekendtgørelsen), og bekendtgørelse nr. 607 af 8. marts 2015 om ændring af eksamensbekendtgørelsen.
* Ministeriet for Uddannelse og Forskning bekendtgørelse nr. 114 af 3. februar 2015 om karakterskala og anden bedømmelse ved uddannelser på Uddannelses- og Forskningsministeriets område (karakterbekendtgørelsen).

Uddannelsen er tilknyttet Studienævn for Masteruddannelserne på samfunds- og sundhedsvidenskab.

Uddannelsen er tilknyttet censorkorps for Statskundskab.

Studienævnet kan, når det er begrundet i usædvanlige forhold, dispensere fra de regler i studieordningen, der alene er fastlagt af universitetet.

*Relevant uddrag af bekendtgørelserne er i studieordningen gengivet med kursiv og med reference til de respektive bekendtgørelsers paragraffer, men det anbefales også at læse bekendtgørelserne i deres fulde ordlyd.*

Studieordningen har virkning for de studerende, der påbegynder masteruddannelsen fra og med august 2015.

Studieordningen er godkendt den 2. juni 2015 af Studienævn for Masteruddannelserne på samfunds- og sundhedsvidenskab, og den 11. juni 2015 af Dekanen for Det Samfundsvidenskabelige Fakultet.

Indhold

[1. Uddannelsens overordnede formål 4](#_Toc421778742)

[1.1 Kompetencebeskrivelse for masteruddannelsen 4](#_Toc421778743)

[1.2Aftagerpanel 5](#_Toc421778744)

[2. Tilrettelæggelse m.v. 5](#_Toc421778745)

[2.1 Masteruddannelsens danske og engelske betegnelse 5](#_Toc421778746)

[2.2 Struktur og tidsfrist 5](#_Toc421778747)

[3. Adgangskrav m.v. 6](#_Toc421778748)

[3.1 Adgangsbetingelser 7](#_Toc421778749)

[3.2 Uddannelsesmæssige faglige forudsætninger 7](#_Toc421778750)

[3.3 Erhvervserfaring 7](#_Toc421778751)

[3.4 Deltagerbetaling 7](#_Toc421778752)

[4. Indhold m.v. 7](#_Toc421778753)

[4.1 Oversigt over fagtitler, ECTS, semester, eksamensvægt, censur- og bedømmelsesform 8](#_Toc421778754)

[4.2 Fagbeskrivelser og prøveformer 8](#_Toc421778755)

[4.3 Masterprojekt 9](#_Toc421778756)

[4.4 Beståelseskriterier 9](#_Toc421778757)

[5. Eksamen m.v. 10](#_Toc421778758)

[5.1 Pensumbeskrivelser 10](#_Toc421778759)

[5.2 Ordinær prøve 10](#_Toc421778760)

[5.3 Forudsætninger for deltagelse i prøver 10](#_Toc421778761)

[5.4. Prøvesproget 10](#_Toc421778762)

[5.5 Antal prøveforsøg 11](#_Toc421778763)

[5.6 Til- og framelding til prøve 11](#_Toc421778764)

[5.7 Syge- og omprøve 11](#_Toc421778765)

[5.8 Interne eller eksterne prøver 12](#_Toc421778766)

[5.9 Karakter eller bedømmelsen Bestået/ikke bestået 12](#_Toc421778767)

[5.10 Stave- og formuleringsevne 12](#_Toc421778768)

[5.11 Klager over eksamen 13](#_Toc421778769)

[6. Andre bestemmelser 13](#_Toc421778770)

[6.1 Regler om merit 13](#_Toc421778771)

[6.2 Meritankenævn og kvalifikationsnævn 13](#_Toc421778772)

[6.3 Klage 14](#_Toc421778773)

[6.4 Overgangsordninger 14](#_Toc421778774)

# 1. Uddannelsens overordnede formål

*Jf. Masterbekendtgørelsen §§ 1 og 3*

*Masteruddannelser er forskningsbaserede videregående uddannelser inden for videreuddannelsessystemet for voksne, der har til formål at give studerende med praktisk erhvervserfaring og en forudgående uddannelsesbaggrund en videregående uddannelse inden for et specialiseret område eller i et bredere perspektiv på et fagligt eller flerfagligt område.*

*En masteruddannelse gennemføres på et niveau, der svarer til en kandidatuddannelse.*

*En masteruddannelse udgør et selvstændigt afrundet uddannelsesforløb.*

## 1.1 Kompetencebeskrivelse for masteruddannelsen

*Viden og forståelse*

En master i Public Management har viden om de fagområder, der er af relevans for ledere i den offentlige sektor, og er baseret på den højeste internationale forskning. Centrale fagområder er: organisationsteori, ledelsesteori, politologi, økonomi, strategisk ledelse og kommunikation. Til støtte for de centrale fagområder, har dimittenden desuden viden om organisatorisk forandring, beslutnings- og forhandlingsteori, politisk ledelse m.m.

Masteren kan forstå og på et videnskabeligt grundlag reflektere over denne viden samt identificere relevante videnskabelige problemstillinger inden for fagområdet.

*Færdigheder*

En master i Public Management kan anvende teori om organisation og ledelse samt relationen mellem organisation og omverden samt mestre at forstå og diskutere organisatoriske og ledelsesmæssige problemstillinger i politisk styrede organisationer. Masteren kan gennemskue og håndtere komplicerede organisatoriske og ledelsesmæssige situationer som et samspil mellem organisation og omverden.

Masteren kan, på basis af analyser, gennemført ved anvendelse af ovennævnte metoder, vurdere teoretiske og praktiske problemstillinger samt opstille nye analyse- og løsningsmodeller inden for organisatoriske og ledelsesmæssige udfordringer. Masteren kan forestå og igangsætte relevante undersøgelser og analyser og på baggrund heraf, og i samarbejde med medarbejdere og andre interessenter, træffe beslutninger om organisatorisk tilpasning, forandring og strategiudvikling. Masteren kan styre og håndtere komplekse samarbejdsformer og forhandlingsrelationer, herunder sikre intern og ekstern kommunikation og legitimitet.

Masteren kan formidle faglige problemstillinger og diskutere fagrelevante problemstillinger med medarbejdere, ledelseskolleger og politikere.

*Kompetencer*

En master i Public Management kan styre og udvikle arbejdssituationer - relateret til offentlige organisation og ledelse - der er komplekse, uforudsigelige og forudsætter nye løsningsmodeller samt selvstændigt igangsætte og gennemføre fagligt og tværfagligt samarbejde og påtage sig professionelt ansvar. Masteren kan afkode komplekse og komplicerede situationer samt udvikle en kritisk holdning til teorier og metoder. Masteren kan forholde sig kritisk til egen rolle og etisk grundlag i organisationen.

Masteren kan tage ansvar for egen faglig udvikling.

## 1.2Aftagerpanel

Der er til uddannelsen nedsat et aftagerpanel (Advisory Board), der rådgiver studieledelsen

* med bidrag til fremtidsvisioner og til udvikling af strategier, der matcher arbejdsmarkedets udvikling,
* med ændrede kompetencekrav til lederne,
* ved at stillekritiske spørgsmål til uddannelsens overordnede indholdsmæssige og strukturelle planlægning og
* ved at forholde sig overordnet til interne og eksterne evalueringer af uddannelsen samt
* ved at give forslag til nye tiltag på uddannelsen

2. Tilrettelæggelse m.v.

## 2.1 Masteruddannelsens danske og engelske betegnelse

*Jf. Masterbekendtgørelsen § 5*

*En masteruddannelse giver ret til at anvende betegnelsen ”master i” med efterfølgende angivelse af uddannelsens fagbetegnelse. På engelsk: ”Master of” efterfulgt af uddannelsens fagbetegnelse på engelsk.*

Uddannelsen giver ret til betegnelsen master i Public Management (MPM).

Uddannelsens engelske betegnelse er Master of Public Management (MPM)

## 2.2 Struktur og tidsfrist

*Jf. Masterbekendtgørelsen § 6*

*En masteruddannelse udbydes efter reglerne om deltidsuddannelse. Uddannelsen er normeret til 60 ECTS-point, der svarer til 1 års heltidsstudier.*

*Uddannelsen tilrettelægges som deltidsundervisning inden for en tidsramme på indtil 3 år, men kan også tilrettelægges som heltidsundervisning inden for en tidsramme på 1 år.*

*Universitetet fastlægger i studieordningen regler for, hvornår den studerende senest skal have afsluttet uddannelsen efter at være påbegyndt den.*

*Jf. Masterbekendtgørelsen § 7*

*Uddannelsen tilrettelægges som fagligt afgrænsede moduler.*

*Et modul er et fagelement eller en gruppe af fagelementer, der har som mål at give den studerende en helhed af faglige kvalifikationer inden for en nærmere fastsat tidsramme angivet i ECTS-point, og som afsluttes med en eller flere prøver inden for bestemte eksamensterminer, der er angivet og afgrænset i studieordningen.*

Studienævnets udfyldende bestemmelser:

De 60 ECTS, som MPM-uddannelsen omfatter, er fordelt på 6 grundfag, 2 valgfag, sommeruniversitet og ‑seminar, studieophold og -seminar samt masterprojekt. Grundfagene giver den generelle ledelseskompetence, mens valgfagene sammen med seminarerne (sommeruniversitet og studieophold) og det afsluttende masterprojekt rummer muligheden for en specialisering.

Uddannelsen er tilrettelagt over 2 år og skal være færdiggjort inden for 3 år.

|  |  |  |  |  |  |
| --- | --- | --- | --- | --- | --- |
| 1. semester | Introduktionsweekend  0 ECTS | Organisationsteori  5 ECTS | Politologi og offentlig administration  5 ECTS | Socialøkonomi og -politik  5 ECTS | I alt  15 ECTS |
| 2. semester | Ledelse  5 ECTS | Markedsforståelse og kommunikation  5 ECTS | Sommeruniversitet og -seminar  5 ECTS |  | I alt  15 ECTS |
| 3. semester | Strategisk ledelse  5 ECTS | Valgfag  5 ECTS | Valgfag  5 ECTS |  | I alt  15 ECTS |
| 4. semester | Metode-samling | Studieophold i udlandet og  -seminar  3 ECTS | Masterprojekt  12 ECTS |  | I alt  15 ECTS |

Eksempler på valgfag: Eksempler på valgfrie moduler, bilag 1:

* Beslutnings- og forhandlingsprocesser i offentlige organisationer
* Arbejds- og organisationspsykologi
* Borgerens møde med det velfærdsstatslige system
* Økonomistyring og ledelsesinformation i den offentlige sektor
* Organisatorisk forandring og innovation i det offentlige
* Politisk lederskab

# 3. Adgangskrav m.v.

*Jf. Masterbekendtgørelsen § 9*

*Adgang til uddannelsen er betinget af, at ansøgeren har gennemført mindst 1) en relevant bacheloruddannelse, 2) en relevant professionsbacheloruddannelse, 3) en relevant mellemlang videregående uddannelse, 4) en relevant diplomuddannelse gennemført som et reguleret forløb, eller 5) en relevant udenlandsk uddannelse på samme niveau.*

*Universitetet fastsætter i studieordningen regler om krav til ansøgerens relevante uddannelsesmæssige faglige forudsætninger.*

*Ansøgere skal have mindst 2 års relevant erhvervserfaring efter gennemført adgangsgivende uddannelse. Universitetet fastsætter i studieordningen regler om krav til ansøgerens erhvervserfaring.*

*Universitetet kan optage ansøgere, der ikke opfylder betingelserne, men som ud fra en konkret vurdering skønnes at have uddannelsesmæssige forudsætninger, der kan sidestilles hermed, herunder ansøgere der har gennemført en diplomuddannelse som fleksibelt forløb.*

*Universitetet kan fastsætte, at ansøgeren senest inden det tidspunkt, der er fastsat for studiestarten, skal aflægge supplerende prøver.*

## 3.1 Adgangsbetingelser

Adgang til MPM-uddannelsen er betinget af, at ansøgeren har bestået en videregående uddannelse på mindst bachelorniveau. Ansøgeren skal endvidere have mindst 3 års relevant erhvervs- og ledelseserfaring.

Relevante bacheloruddannelser kan være: Professionsbachelor i f.eks. sygepleje-, pædagogik samt læreruddannelse.

Studerende, der ikke ønsker at deltage i alle studiets elementer, kan optages som enkeltfagsstuderende, hvis forudsætningerne i § 3 er opfyldte, hvis adgangskravene til det pågældende enkeltfag er opfyldt af den studerende, og hvis universitetet finder optagelsen hensigts­mæssig ud fra praktiske og pædagogiske hensyn. På grund af den faglige progression forventes den enkeltfagsstude­rende ved valg af fag at have tilegnet sig de samme faglige forudsæt­ninger som de almindelige studerende. Der udstedes bevis for beståede fag.

## 3.2 Uddannelsesmæssige faglige forudsætninger

Ansøgeren skal have sproglige færdigheder i engelsk, der gør det muligt at følge engelsksproget undervisning.

## 3.3 Erhvervserfaring

Ansøgeren skal have mindst 3 års relevant erhvervserfaring efter adgangsgivende eksamen.

## 3.4 Deltagerbetaling

I henhold til reglerne i bekendtgørelsen om deltidsuddannelse ved universiteterne (deltidsbekendtgørelsen) opkræves der betaling for deltagelse i undervisningen inkl. prøver og anden bedømmelse. Oplysninger om betaling, prisstruktur, og hvad betalingen dækker, kan findes på [hjemmesiden](http://www.sdu.dk/Information_til/Studerende_ved_SDU/Din_uddannelse/Master/Master_public_management/2013Betaling).

Se også §5 for bestemmelser omkring prøveforsøg.

# 4. Indhold m.v.

*Jf. Masterbekendtgørelsen § 11*

*Den enkelte uddannelse omfatter efter regler fastsat i studieordningen:*

1. *Et antal obligatoriske moduler svarende til mindst 30 ECTS-point, der er konstituerende for uddannelsens identitet og kompetenceprofil.*
2. *Et afsluttende masterprojekt svarende til mindst 12 ECTS-point og højst 20 ECTS-point, der inden for et af universitetet godkendt emne dokumenterer, at niveauet for uddannelsen er opnået.*

*Uddannelsen kan endvidere indeholde et antal valgfrie moduler eller egentlige specialiseringsmoduler. Hvis uddannelsen tilrettelægges med specialiseringer, skal masterprojektet udarbejdes inden for specialiseringen.*

## 4.1 Oversigt over fagtitler, ECTS, semester, eksamensvægt, censur- og bedømmelsesform

|  |  |  |  |  |  |
| --- | --- | --- | --- | --- | --- |
| Fagtitel | ECTS-  point | Rækkefølge  (Semester) | Eksamens-vægt | Censurform  (intern/ekstern) | Bedømmelse  (7-skala/B/IB) |
| **Obligatoriske fag** |  |  |  |  |  |
| Introduktionsweekend | 0 | 1. | - | Intern | Mødepligt/B/IB |
| Organisationsteori | 5 | 1. | 1 | Ekstern | 7-skala |
| Politologi og offentlig administration | 5 | 1. | 1 | Ekstern | 7-skala |
| Socialøkonomi og -politik | 5 | 1 | 1 | Ekstern | 7-skala |
| Markedsforståelse og kommunikation | 5 | 2. | 1 | Ekstern | 7-skala |
| Ledelse | 5 | 2. | 1 | Ekstern | 7-skala |
| Sommeruniversitet og -seminar | 5 | 2. | - | Intern | B/IB |
| Strategisk ledelse | 5 | 3. | 1 | Intern | 7-skala |
| Studieophold i udlandet og ‑seminar | 3 | 4 | - | Intern | B/IB |
| Metode-samling | 0 | 4 | - | Intern | Mødepligt/B/IB |
| Masterprojekt | 12 | 4. | 3 | Ekstern | 7-skala |
| **Eksempler på valgfag** |  |  |  |  |  |
| Beslutnings- og forhandlings­processer i offentlige organisationer | 5 | 3. | 1 | Ekstern | 7-skala |
| Økonomistyring og ledelsesinformation i den offentlige sektor | 5 | 3. | 1 | Ekstern | 7-skala |
| Arbejds- og organisationspsykologi | 5 | 3. | 1 | Ekstern | 7-skala |
| Sundhedspolitik og sundheds­politiske analyser | 5 | 3. | 1 | Ekstern | 7-skala |
| Organisatorisk forandring og innovation i det offentlige | 5 | 3. | 1 | Ekstern | 7-skala |
| Politisk lederskab | 5 | 3. | 1 | Intern | 7-skala |
| Borgerens møde med det velfærdsstatslige system | 5 | 3. | 1 | Intern | 7-skala |

## 4.2 Fagbeskrivelser og prøveformer

Fagbeskrivelserne er den del af studieordningen, der beskriver de enkelte fag. Fagbeskrivelser og prøveformer opdateres to gange årligt og offentliggøres på uddannelsens hjemmeside. Fagbeskrivelserne indeholder oplysning om:

* Fagets danske og engelske titel.
* Hvilken campusby faget udbydes i.
* Fagets niveau (bachelor- eller kandidatfag).
* Det ansvarlige studienævn.
* Studienævnets godkendelsesdato.
* Fagansvarlig lærer.
* Ansvarligt institut.
* ECTS-point / årsværksværdi.
* De faglige forudsætninger (anbefalede, ikke påkrævede).
* Fagets formål og sigte.
* Fagets indhold (Centrale områder).
* Fagets målbeskrivelse.
* Litteratur.
* Undervisningstidspunkt (efterår eller forår).
* Undervisningsform og -sprog.
* Eksamenstidspunkt.
* Forudsætninger for deltagelse i prøver (opfyldes for at deltage i prøve).
* Prøveform, intern eller ekstern bedømmelse samt 7-skala eller bestået/ikke bestået.

Der eksamineres maksimalt 3 gange efter et fags afvikling, med mindre faget udbydes igen, og eksamensformen samt pensum er altid den aktuelt gældende.

Andre fag udbudt i regi af Det Samfundsvidenskabelige eller Sundhedsvidenskabelige Fakultets masterud-dannelser kan godkendes som valgfag af studielederen. Andre fag udbudt efter masterbekendtgørelsen kan søges som merit eller forhåndsmerit i studienævnet.

## 4.3 Masterprojekt

Masterprojektet kan udbydes på heltid efter studienævnets bestemmelse.

Der henvises til fagbeskrivelserne for hhv. *Masterprojekt - Afhandling* og *Masterprojekt - Udviklingsprojekt*.

## 4.4 Beståelseskriterier

*Jf. Karakterbekendtgørelsen §§ 15-18*

*En prøve er bestået, når der er opnået mindst karakteren 02 eller bedømmelsen Bestået. En bestået prøve kan ikke tages om.*

*Består en prøve af flere delprøver, skal karakteren for den samlede prøve være mindst 02. Hvis den samlede prøve er bestået, kan delprøver med karakteren 00 eller –3 ikke tages om. Selv om den samlede prøve ikke er bestået, kan delprøver med karakteren 02 eller derover ikke tages om.*

*Det kan fastsættes, at to eller flere prøver skal bestås i samme eksamenstermin.*

*Det kan fastsættes, at to eller flere prøver bestås på et samlet karaktergennemsnit. I så fald skal gennemsnittet være mindst 2,0 uden oprunding.*

*Det fastsættes, hvilke karakterer der indgår i det samlede eksamensresultat.*

*Det kan fastsættes, at det samlede eksamensresultat udtrykkes ved en gennemsnitskvotient. Ved beregningen af gennemsnitskvotienten medtages én decimal. En eksamen er bestået, når gennemsnitskvotienten er mindst 2,0 uden oprunding, og når alle prøver, der bedømmes med Bestået/ikke bestået, er bestået.*

*Hvis der ikke beregnes gennemsnit, skal alle prøver, der indgår i eksamen, være bestået.*

Studienævnets udfyldende bestemmelser:

Uddannelsen er bestået, når der for hvert enkelt fag er opnået en karakter på 02 eller derover eller bedømmelsen bestået.

Såfremt et fag består af delprøver, fremgår det af de respektive fagbeskrivelser, hvorledes delprøverne vægter i fagets endelige karakter.

# 5. Eksamen m.v.

*Jf. Masterbekendtgørelsen § 12*

*For eksamen og udstedelse af eksamensbeviser gælder:*

1. *Bekendtgørelse om eksamen og censur ved universitetsuddannelser (eksamensbekendtgørelsen).*
2. *Bekendtgørelse om karakterskala og anden bedømmelse ved universitetsuddannelser (karakterbekendtgørelsen).*

## 5.1 Pensumbeskrivelser

Eksamenspensum udgives på studiets side på www.sdu.dk/studieinfo/mpm. Eksamenspensum er en del af studieordningen. Der eksamineres altid i nyeste pensum.

## 5.2 Ordinær prøve

Der afholdes som hovedregel ordinære prøver ved afslutningen af et undervisningsforløb, hhv. december/januar og maj/juni. Ordinær prøve i Studieophold i udlandet og -seminar afholdes i marts/april, og ordinær eksamen i masterprojektet finder sted i august. Næste ordinære prøve for masterprojektet afholdes august året efter. Dette vil fremgå af de respektive fagbeskrivelser.

## 5.3 Forudsætninger for deltagelse i prøver

Forudsætninger for deltagelse i prøver, der er opfyldt før 1. ordinære prøve, skal ikke gentages ved et evt. nyt prøveforsøg.

## 5.4. Prøvesproget

*Jf. Eksamensbekendtgørelsen § 6*

*I uddannelser, der udbydes på dansk, aflægges prøverne på dansk, med mindre det er en del af prøvens formål at dokumentere den studerendes færdigheder i et fremmedsprog. Prøverne kan dog aflægges på svensk og norsk i stedet for dansk, medmindre det er en del af prøvens formål at dokumentere færdigheder i dansk.*

*Universitetet kan i øvrigt, hvor forholdene gør det muligt, tillade studerende at aflægge en prøve på et fremmedsprog. Det gælder dog ikke, hvis det er en del af prøvens formål at dokumentere færdigheder i dansk eller i et bestemt andet fremmedsprog.*

*Har undervisningen i et fag været gennemført på et fremmedsprog, aflægges prøven på dette sprog, medmindre det er en del af prøvens formål at dokumentere den studerendes færdigheder i et andet sprog. Universitetet kan fravige den regel.*

*I uddannelser, der udbydes på engelsk eller et andet fremmedsprog, aflægges prøverne på det udbudte sprog, medmindre det er en del af prøvens formål at dokumentere den studerendes færdigheder i et andet sprog. Universitetet kan fravige denne regel.*

## 5.5 Antal prøveforsøg

*Jf. Eksamensbekendtgørelsen § 13*

*En bestået prøve kan ikke tages om, jf. karakterbekendtgørelsen.*

*Den studerende har 3 prøveforsøg til at bestå en prøve m.v. Universitetet kan tillade yderligere forsøg, hvis der foreligger usædvanlige forhold. Manglende studieegnethed er ikke et usædvanligt forhold.*

Studienævnets udfyldende bestemmelser:

Den studerende har 3 prøveforsøg til at bestå en prøve (for Masterprojektet gælder særlige regler, idet betalingen dækker 2 prøveforsøg; den ordinære prøve og en eventuel omprøve).

Betaling skal være gyldig. Betalingen dækker deltagelse i undervisningen én gang samt potentielt 3 prøveforsøg, som skal afholdes inden for et studieår. De 3 prøveforsøg består af:

1. Prøven, der følger umiddelbart efter faget eller modulets gennemførelse,

2. Den tilhørende omprøve (hvis man ikke består ved ordinære prøve) samt

3. Det næste ordinære prøveforsøg, som afholdes indenfor et år efter første ordinære eksamen

## 5.6 Til- og framelding til prøve

*Jf. Eksamensbekendtgørelsen § 14*

*Universitetet fastsætter regler om tilmelding og framelding til prøver for studerende, der er optaget på en bachelor- og kandidatuddannelse efter reglerne om deltidsuddannelse, og for studerende, der er optaget på en masteruddannelse og anden deltidsuddannelse.*

Studienævnets udfyldende bestemmelser:

Fra- og tilmeldingsfrister meddeles af Mastersekretariatet. Følgende internt fastsatte frister gælder for framelding til ordinær prøve, syge- og omprøve. Framelding til en ordinær prøve, en omprøve eller en sygeprøve skal ske senest ugedagen før første prøvedag for det enkelte fag eller modul. Afmelder man efter denne frist tæller det som et prøveforsøg.

Første prøvedag defineres således:

Skriftlig hjemmeopgave: Dato for aflevering.

Skriftlig hjemmeopgave med bundet emne: Dato for udlevering af opgaveformulering.

Skriftlig stedprøve: Dagen for prøvens afvikling

Mundtlig på baggrund af skriftligt produkt: Dato for aflevering af skriftlige produkt.

Mundtlig prøve: Dagen for prøven, dog første prøvedag, hvis prøven foregår over flere dage.

## 5.7 Syge- og omprøve

*Jf. Eksamensbekendtgørelsen § 18a*

*Universitetet fastsætter regler om omprøve for studerende, der er optaget på en masteruddannelse og anden deltidsuddannelse.*

Studienævnets udfyldende bestemmelser:

Omprøve afholdes som hovedregel for efterårsfagene i februar og for forårsfagene i august. Studienævnet kan beslutte at afholde yderligere omprøver i næstfølgende eksamenstermin. Dette vil fremgå af de respektive fagbeskrivelser. Deltagelse i omprøven kræver, at man har deltaget i ordinær prøve i samme eksamenstermin. Studienævnet kan beslutte at ændre prøveform og bedømmelsesform til omprøven. Dette vil i givet fald blive offentliggjort efter tilmeldingsfristens udløb.

Studerende, som har deltaget i en ordinær prøve uden at have bestået denne, har mulighed for at gå op til omprøve i samme prøvetermin.

Bestås omprøven ikke, har den studerende mulighed for at deltage i næste ordinære prøve.

For sen framelding eller udeblivelse fra prøven tæller som et prøveforsøg, og den studerende har ikke ret til at gå til omprøve.

Studienævnet kan give adgang til omprøve efter dispensationsansøgning, såfremt der er tale om usædvanlige forhold. Usædvanlige forhold vedrører konkrete, individuelle forhold hos den enkelte studerende, som man vanskeligt kunne forudse eller er uden skyld i. Travlhed på arbejde er fx *ikke* et usædvanligt forhold.  
Bevilliger studienævnet dispensation, annulleres det brugte prøveforsøg. Bevilliger studienævnet *ikke* dispensation, har den studerende mulighed for at deltage i næste ordinære prøve.

Når sygdom forhindrer dig i at deltage i en prøve, har du mulighed for at gå til sygeprøve. Dette kræver at du kontakter Mastersekretariatet senest på dagen for prøven, samt fremskaffer lægelig dokumentation for sygdommen fra egen sædvanlige læge senest på dagen for prøven. Betaling for lægeattest dækkes af den studerende. Lægeerklæringen sendes på mail til mastersekretariatet senest tre dage efter prøvedagen. Dit prøveforsøg bliver annulleret ved dokumenteret sygdom.

Består du ikke sygeprøven, er du ikke berettiget til omprøve, men du har mulighed for at deltage i næste ordinære prøve. Syge- og omprøve afholdes efter samme bestemmelser, som gælder for den ordinære prøve, medmindre der i bestemmelserne for den pågældende prøve eksplicit er fastsat afvigende bestem­melser vedrørende syge- og omprøve, eller antallet af deltagere til en skriftlig syge- /omprøve tilsiger, at den mest hensigtsmæssigt kan afholdes som en mundtlig prøve.

## 5.8 Interne eller eksterne prøver

*Jf. Eksamensbekendtgørelsen § 20*

*De eksterne prøver skal dække uddannelsens væsentlige områder, herunder bachelorprojektet. Mindst 1/3 af uddannelsens samlede ECTS-point skal dokumenteres ved eksterne prøver. Dette gælder dog ikke for meritoverførte prøver.*

## 5.9 Karakter eller bedømmelsen Bestået/ikke bestået

*Jf. Eksamensbekendtgørelsen § 23.*

*Bedømmelsen Bestået/ikke bestået eller Godkendt/ikke godkendt kan højst anvendes ved prøver, der dækker 1/3 af uddannelsens ECTS-point. Det gælder dog ikke for meritoverførte prøver.*

## 5.10 Stave- og formuleringsevne

*Jf. Eksamensbekendtgørelsen § 24*

*Ved bedømmelse af bachelorprojekt og andre større skriftlige opgaver skal der ud over det faglige indhold også lægges vægt på den studerendes stave- og formuleringsevne.*

*Universitetet kan dispensere fra reglerne for studerende, der dokumenterer en relevant specifik funktionsnedsættelse, medmindre stave- og formuleringsevnen er en væsentlig del af prøvens formål.*

Studienævnets udfyldende bestemmelser:

Bedømmelsen af skriftlige arbejder angår primært det faglige indhold. Den studerendes stave- og formule­ringsevne indgår med begrænset vægt, medmindre der er tale om ganske omfattende markante afvigelser fra en normal faglig sprogbrug. Dette vil særligt gøre sig gældende ved større skriftlige arbejder.

## 5.11 Klager over eksamen

*Jf. Eksamensbekendtgørelsen §§ 34-37*

*Klager over prøver eller anden bedømmelse, der indgår i eksamen, indgives af den studerende til universitetet. Klagen skal være skriftlig og begrundet. Klagen skal indgives senest 2 uger efter, at bedømmelsen er offentliggjort. Fristen løber dog tidligst fra den dato, der er meddelt for offentliggørelsen. Universitetet kan dispensere fra klagefristen, hvis der foreligger usædvanlige forhold.*

*Ved ombedømmelse skal bedømmerne have forelagt sagens akter, herunder opgaven, besvarelsen, klagen, de oprindelige bedømmeres udtalelse, klagerens kommentarer og universitetets afgørelse.*

*Bedømmelsen ved ombedømmelse og omprøve, som kan resultere i en lavere karakter, meddeles til universitetet af bedømmerne. Ved ombedømmelse af skriftlige prøver vedlægger bedømmerne en skriftlig begrundelse for bedømmelsen. Bedømmelsen kan ikke indbringes for anden administrativ myndighed, jf. dog § 44.*

# 6. Andre bestemmelser

## 6.1 Regler om merit

*Jf. Masterbekendtgørelsen § 16*

*Universitetet kan, i det enkelte tilfælde eller ved almindelige regler fastsat af universitetet, godkende, at beståede uddannelseselementer efter denne bekendtgørelse træder i stedet for uddannelseselementer i en anden masteruddannelse efter denne bekendtgørelse (merit). Universitetet kan tillige godkende, at beståede uddannelseselementer fra en anden godkendt dansk masteruddannelse eller tilsvarende udenlandsk uddannelse træder i stedet for uddannelseselementer efter denne bekendtgørelse.*

*Et masterprojekt fra en afsluttet masteruddannelse kan ikke meritoverføres til en ny masteruddannelse.*

*Afgørelse træffes på grundlag af en faglig vurdering.*

## 6.2 Meritankenævn og kvalifikationsnævn

*Jf. Masterbekendtgørelsen § 17*

*Universitetets afgørelse, for så vidt angår afslag eller delvis afslag på merit for beståede danske uddannelseselementer og forhåndsmerit for danske eller udenlandske uddannelseselementer, kan indbringes for et meritankenævn, jf. bekendtgørelse om ankenævn for afgørelse om merit i universitetsuddannelser (meritankenævnsbekendtgørelsen).*

*Universitetets afgørelse, for så vidt angår afslag eller delvis afslag på merit for beståede udenlandske uddannelseselementer, kan indbringes for Kvalifikationsnævnet, jf. lov om vurdering af udenlandske uddannelseskvalifikationer m.v.*

## 6.3 Klage

*Jf. Masterbekendtgørelsen § 21*

*Universitetets afgørelser efter denne bekendtgørelse kan indbringes for Styrelsen for Videregående Uddannelser af den, afgørelsen vedrører (klageren), når klagen vedrører retlige spørgsmål. Fristen for indgivelse af klage er 2 uger fra den dag, afgørelsen er meddelt klageren.*

*Klagen indgives til universitetet, der afgiver en udtalelse. Klageren skal have lejlighed til at kommentere universitetets udtalelse inden for en frist af mindst 1 uge. Universitetet sender klagen til styrelsen vedlagt udtalelsen og klagerens eventuelle kommentarer.*

## 6.4 Overgangsordninger

Studerende, der er optaget 1. februar 2015 og tidligere, fortsætter uddannelsen efter den hidtil gældende studieordning.